Viborger Samler, 1849-03-09
Fra Slesvig skrives der Medio Febr. i Hamb. Corresp.,at den danske Propaaganda vedbliver at bearbeide Nordslesvig, imod Tydskland, og meddeler som Prøve paa denne Paastand, Brudstykker af en lille dansk Piece (En sandfærdig og høist mærkværdig Sybille-Spaadom, nedskreven for 130 Aar siden (1719) af Bartholomæns Bartschneider, men først for nylig bragt for Dagens Lys ved at nedbryde en gammel Muur i Vendsyssel o. s. v., Odense, 1848) der i hundredeviis er udbredt i Haderslebens Vestamt. Efterat der i denne Spaadom er given en Beskrivelse af et frygteligt Uhyre, vedbliver Forfatteren: "Der er vel ingen af mine Læsere, der betvivler, at det frygtelige Uhyre, hvis Aabenbaring har beredet den salige og gudsfrygtige Mand saa megen Anfegtelse og Hierteangst, ikke er andet end det os alle bekjendte fjendtlige og ugudelige Tydskland. Der staaer jo skrevet med klare og tydelige Ord, at Dyret var skindmagert og forsultent, men paa hvem anden kunne disse Ord vel passe end paa Tydskerne; thi det vide vi jo Alle, at Tydskland er et paa Korn, Smør og Fedevarer, meget fattigt Land, der ikke kan ernære sine egne Beboere, og som derfor har begyndt den sidste skjændige Røverkrig for at kunne udplyndre Slesvigernes og Jydernes rige Spiiskamre, og herlige Kjødgryder. Tydskerne have tænkt som saa: "Hellere ville vi drage ud og slaae Folk ihiel, end ligge hjemme og døe af Sult. Og til desydermere Beviis paa Vildtydskens (Urdeutschen, Fattigdom, er det jo ogsaa tilfulde bekjendt, at Folk i Fredstider komme "daraussenfra for at hente vore Oste og vort Smør, vort Korn, vore fede Siude og herlige Heste, og hvad give de os vel derfor, Hamborger forraadnede Kaffebønner, Nürnberger=Faar og Abekatte med Piber i R. . . . . og Schwarzwalder-Træuhre, der ikke kunne gaae, uden at de blive smurte eengang hver Dag. Det er ogsaa meget mærkeligt, at Dyret vendte sit Hoved imod Norden; thi Holstenerne, der først grebe til Sværdet, for at myrde vore jydske og slesvigske Brødre, beboe jo den nordligste Deel af det "grosse Vaterland, ret ligesom Hovedet paa hele den fordømmelige Kæmpekrop, hvor desuden de fleste Advocater eller Procurator snuder boe, der leve af at sætte Splid og Klammeri imellem Folk, for at faae Leilighed til at fylde deres slunkne Lommer." Og fremdeles: Hvad Uhyrets Horn angaaer, da har jeg længe forgjeves brudt mit Hoved dermed, uden at jeg endnu kan sige, hvad det betyder, og overlader det derfor til mine Læsere at tænke sig derved hvad de ville; men naar der staaer, at Dyret oprodede Jorden og fortærede den, saa kan der, Enhvers Mening ufortalt, paa ingen Maade forstaaes Andet derved, end den skrækkelige og hedenske Vantro og evig fordømmelige Ugudelighed, som vi Alle vide, at de rasende Vildtydskere, værre end Jøder, Tyrker og Morianer, ere saa redningsløst forfaldne til. Hvo har ikke hørt den forfærdelige Religionstumult i dette Land, der for længe siden er gaaet saavidt, at de have afsat baade Luther og Paven; men for ikke mange Dage siden har jo den tydske Røverforsamling i Frankfurt am Main endog afskaffet Statskirken; det vil da sige med andre Ord, herefter ville de hverken have Præst eller Bisp; hverken Daab eller Christendom, hverken Gud eller Fanden, Himmerig eller Helvede; vor Herre i sin Naade bevare os fra en saadan Tro!" – Til Slutning kommer nu det, der endnu skal gaae i Opfyldelse af denne Spaadom: "Europas Nationer og Potentater, de store med de smaa, ville ikke længere taale Vildtydskernes Overmod, der nu gaaer over alle Grændser; de ville derfor forsøge paa at stække deres Vinger. Da vil der komme store Hære ind i Danmarks Rige for at hielpe os at stride, fra Sverrig, hvor de berømte, kæmpehøie Dalekarle boe, hvoraf den Mindste kan tage to af de stærkeste Tydskere paa sin Samvittighed, og fra Rusland, dybt inde fra røde Rusland, hvor de ægte Moscoviter have deres Hjem, der sove ligesaa gjerne i Sneen som i Sengen, og som spise Spegesild, dyppede i Tjære, og drikke dertil Terpentinolie istedetfor Øl, Med disse gode Venner ville vore danske Brødre forene sig, talrige som Sand paa Havsens Bredder og som Stiernerne paa Himmelen; de ville da rykke op imod Tydsken ligeindtil Elbens Bredder. Da vil der i 3 Dage blive holdt et Slag, saa at Elbens Bølger farves røde med Blod, og de døde Kroppe ville fylde Floden, saa at man skal kunne gaae ligesaa let over Floden, som Moses over det røde Hav. Men tilsidst skal dog den danske Konge og hans Venner seire, og den hele tydske Røvertrop skal jammerligt omkomme baade ved Sværdet og i Bølgerne. Og derpaa skal hver Potentat tage sit Stykke af Tydskland, og de tydske Slagsbrødre skulle blive radbrækkede og lagte paa Steiler udenfor Vesterport, Men Beseler og Christ. Augustenborg skulle faae hver en Papirskrone paa Hovedet og blive satte i et Jernbuur paa Muren af runde Taarn, 2 Alen fra Jorden, hvor enhver Forbigaaende kan have den Fornøielse at spytte dem i Ansigtet." Jtzeh. Ugebl." vil vide, at et stort dansk Skib, sandsynligt et Krigskib, den 26de Febr. har lagt sig under Holnis, aabenbar i den Hensigt at gjentage Drillerierne fra ifjor og gjenoplive det ved Fællesregjeringens og Lands forsamlingens energiske Optræden saa betydeligt siunkne Mod hos Danskhedens Venner. "!)